Striden om årsagen til Lars Barfoeds skilsmisse fra Vibeke Sylvest synes uden ende.

Nu bliver en yderst pikant liste, som Lars Barfoed angiveligt har skrevet i hånden, bragt i spil som et bevis på, at den konservative formand har været Vibeke Sylvest utro.

Listen, som Ekstra Bladet kender indholdet af, er en sammenligning mellem Vibeke Sylvest og Barfoeds nye kæreste, det tidligere konservative folketingsmedlem Helle Sjelle.

På bagsiden af papiret fra et hotel i Cypern, hvor Barfoed ifølge sin Facebook har været til et møde 11. januar, bliver fordelene og ulemperne ved de to kvinder listet op. Under ' H' står der bl. a. ' sex', ' erotisk' og ' lattermild' på positivsiden.

Dog er det negativt, at Helle Sjelle 'roder' og er en 'dårlig kok'.

Under ' V' står bl. a. de positive beskrivelser ' god mad', 'intelligent' og 'udadvendt'. Under det negative står der bl.a. 'ofte sur'.

Lars Barfoed har ingen kommentarer til historien. Men han afviser at have været Vibeke Sylvest utro.

Vibeke Sylvest er imidlertid ikke i tvivl om, hvad sedlen beviser.

- Da jeg fandt sedlen, var jeg ikke i tvivl om hans utroskab, og han kunne da heller ikke komme med en fornuftig forklaring på den. Sedlen viser, at det, han sagde til Billed-Bladet, ikke passer, siger Vibeke Sylvest til Ekstra Bladet

Læs hele historien i Ekstra Bladet torsdag eller eBladet:

Se mere fra listen

- Eksen: Det beviser hans utroskab

- Barfoed står fast: Afviser utroskab

- Skilsmissen slag for slag